આતંકવાદી બુરહાન વાનીની બીજી વરસીએ અલગતાવાદીઓએ બંધ પાડતાં કાશ્મીરને સમગ્ર દેશ સાથે જોડનાર જમ્મુ-શ્રીનગર રાષ્ટ્રીય હાઈવે પર પરિવહન અટકાવી દેવાયું હતું. જેના કારણે હજારો અમરનાથ તીર્થયાત્રાળુઓ માર્ગમાં અધવચ્ચે જ ફસાઈ ગયા છે. જમ્મુ ક્ષેત્રના સીમાંત જિલ્લાઓ પૂંચ અને રાજૌરીને દક્ષિણ કાશ્મીરના શોપિયાં જિલ્લા સાથે જોડનાર મુગલ રોડ પર અધિકારીઓએ હિંસક ઘટનાઓ ન બને તેની તકેદારીના ભાગરૂપે રવિવારે ટ્રાફિક રોકી દીધો હતો.